Kauno IX forto žudynės

Kauno IX forto žudynės – didžiausios IX Kauno forte įvykdytos žudynės 1941 m. spalio 29 d., kurių metu nužudyta apie 10 000 žydų tautybės žmonių.

Istorija 

Žudynių išvakarėse gestapininkai Kauno gete mirčiai atrinko apie 10 tūkst. žydų. Sušaudyti atrinktos daugiavaikės šeimos, fiziškai silpni asmenys, seneliai ir ligoniai. 1941 m. spalio 29 d. pasmerktieji iš Kauno geto buvo išvaryti į IX fortą ir ten sušaudyti iš anksto iškastuose didžiuliuose grioviuose. Žudynės vyko visą dieną ir baigėsi temstant. Daugiausia šaudė Tautinio darbo apsaugos bataliono 3-ioji kuopa ir apie 20 vokiečių gestapininkų. Pagal Karl Jäger ataskaitą, 1941 m. spalio 29 d. IX forte nužudyta 9200 žydų: 2007 vyrai, 2920 moterų ir 4273 vaikai. Šias žudynes Karl Jäger ciniškai pavadino „geto valymu nuo nereikalingų žydų“.

Šaltiniai 

Holokaustas Lietuvoje
Kauno žydai
Žudynės Lietuvoje